EL CASTELL D'ALAQUÀS ACULL LA CLAUSURA DEL TALLER D'OCUPACIÓ 'ALAQUÀS VIU EN VERD' EN EL QUAL S'HAN FORMAT 30 VEÏNES I VEÏNS
30/12/2021

# EL CASTELL D'ALAQUÀS ACULL LA CLAUSURA DEL TALLER D'OCUPACIÓ 'ALAQUÀS VIU EN VERD' EN EL QUAL S'HAN FORMAT 30 VEÏNES I VEÏNS

*   30/12/2021
*   [Ocupació](/categoria/11/0/ocupacio)
*   [Imprimir](#)
*   Compartir
*    https://www.alaquas.org/documento.asp?id\_do=20270

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20270%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ACULL%20LA%20CLAUSURA%20DEL%20TALLER%20D%27OCUPACI%C3%93%20%27ALAQU%C3%80S%20VIU%20EN%20VERD%27%20EN%20EL%20QUAL%20S%27HAN%20FORMAT%2030%20VE%C3%8FNES%20I%20VE%C3%8FNS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20270/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20270/30122021whatsapp_image_2021-12-30_at_12_50_28_Form_4.jpg)](https://www.alaquas.org/ficheros/documentos/2021/2/20270/30122021whatsapp_image_2021-12-30_at_12_50_28_Form_10.jpg "<a href='https://www.alaquas.org/ficheros/documentos/2021/2/20270/30122021whatsapp_image_2021-12-30_at_12_50_28_Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ACULL LA CLAUSURA DEL TALLER D'OCUPACIÓ 'ALAQUÀS VIU EN VERD' EN EL QUAL S'HAN FORMAT 30 VEÏNES I VEÏNS</a>")

L'Alcalde d'Alaquàs felicita l'alumnat pel compromís i actitud mostrada i pel treball realitzat en els diferents departaments de l'Ajuntament

El Castell d’Alaquàs va acollir ahir dimecres 29 de setembre la clausura del Taller d’Ocupació ‘Alaquàs Viu en Verd’ iniciat el passat 30 de desembre de 2020. Un total de 30 veïnes i veïns han tingut l’oportunitat de formar-se en les diferents especialitats d’aquest programa formatiu: jardineria, atenció sociosanitària i serveis administratius.  El programa té un cost total de 734.957 euros i ha comptat amb una subvenció de 720.619 euros a càrrec de la Conselleria d’Economia Sostenible, Sectors Productius, Comerç i Treball. L’Ajuntament d’Alaquàs ha aportat un total de 14.337 euros.

En la clausura del curs van estar presents l’Alcalde d’Alaquàs, Toni Saura, el Regidor d’Ocupació, Jaime Marqués i el director del Centre de Formació Francesc Ferrer Martí d’Alaquàs, Pepe Latorre. L’Alcalde va destacar el treball realitzat per l’alumnat i principalment el “compromís mostrat amb l’Ajuntament i l’actitud ja que on vos hem necessitat, allí heu estat”. El primer edil va insistir en què “ara teniu formació, millors capacitats i heu demostrat que sou persones útils”. Per la seua banda, el Regidor es va fer ressó de la tasca desenvolupada pel grup: “sou un grup especial perquè heu realitzat un treball molt important per a la ciutadania en aquest últim any com ha sigut el control d’aforament al Mercat Municipal i ajudar al departament de Serveis Urbans en la disposició de la ubicació dels elements de recollida de residus urbans”.

Es tracta d’un programa formatiu de 12 mesos de duració que ha combinat classes al Centre de Formació Municipal com pràctiques formatives en les diferents dependències i departaments municipals. El seu objectiu ha sigut millorar l’ocupabilitat de les persones participants i facilitar-les el seu accés al món laboral així com l’aprenentatge d’un nou ofici.  Ha constat de tres especialitats: Activitats Auxiliars en Vivers, Jardins i Centres de Jardineria; Operacions Auxiliars de Serveis Administratius i Generals i  Activitats Administratives en la Relació amb el Client i Atenció Sociosanitària a Persones Dependents en Institucions Socials.

El grup de jardineria ha realitzat tasques d’adequació i remodelació i enjardinament de l’espai que limita el barri de la Puríssima i la carretera CV-140, així com restauració i adequació de l’arbrat perifèric i millora de l’enjardinament del Parc de la Sequieta. Han realitzat també tasques de manteniment, neteja i conservació dels jardins i zones verdes del nucli urbà d'Alaquàs. El grup de sociosanitària ha desenvolupat les seues pràctiques professionals en el Departament de Benestar Social de l'Ajuntament d'Alaquàs, concretament en el programa d'atenció a les persones dependents. Aquestes tasques s’han realitzat en coordinació amb les persones tècniques de l'equip de Serveis socials com a responsables de planificar, gestionar i supervisar tot el treball. El grup de Serveis Administratius ha dut a terme tasques d'operacions auxiliars de serveis administratius i generals i d'atenció al client en les diferents dependències municipals: organització d'arxius i documentació, facturació i treball amb eines informàtiques, per a posar en pràctica els coneixements administratius necessaris per a una adequada atenció als ciutadans del municipi com a clients directes de l'Administració municipal.